open-index/open-wikipedia-markdown huggingface dataset:
Frode Andresen

**Frode Andresen** (født 1973) er en norsk tidligere skiskytter fra Hønefoss. Hans fremste meritter er gull på 4 x 7,5 km stafett fra Vinter-OL 2002 og gull på 10 km sprint fra VM i skiskyting 2000. 

Han flyttet til Norge da han var tre og et halvt år gammel.

## Idrettskarriere
Han vant junior-NM i sprint i 1991, og var på det norske elitelaget fra 1994 til 2008. Han debuterte i Verdenscupen i skiskyting 1993. Andresens største prestasjon var gullet på sprinten i VM i 2000. Hans siste løp i verdenscupen i skiskyting var sprinten i Hochfilzen 15. desember 2011 hvor han ble nummer 55.

Andresen hadde sin styrke i langrennssporet, og han representerte også Norge i verdenscupen i langrenn. Han debuterte i verdenscupen i langrenn i finske Muonio i november 1998. Han gikk totalt seks individuelle renn i verdenscupen i langrenn, med en 8.-plass fra femmila i Holmenkollen i 2008 som beste resultat.

30. desember 2009 annonserte Arne Myhrvold, leder i Egeberg-komitéen, at Andresen hadde blitt tildelt Egebergs Ærespris sammen med kjelkehockeyspiller og svømmer Helge Bjørnstad.

Andresen kom på 2.-plass i 6. sesong av *[[Mesternes Mester]]*, et reality-program med tidligere idrettsutøvere.

## Meritter
* VM 1995: Gull for lag
* OL 1998: Sølv på 10 km
* VM 1999: Bronse på 10 km og stafetten
* VM 2000: Gull på 10 km, sølv på stafetten
* VM 2001: Bronse stafett
* VM 2002: Bronse på 15 km fellesstart
* OL 2002: Gull på stafetten
* OL 2006: Bronse på 10 km
* VM 2007: Sølv stafett, bronse mix-stafett

## Verdenscupseire

## Referanser


## Eksterne lenker
* 
* 
*
Anni Friesinger-Postma

**Anna Christine «Anni» Friesinger-Postma** (født 11. januar 1977 i Bad Reichenhall nær Inzell) er en tysk tidligere skøyteløper. 

Hun ble verdensmester for junior i 1996, etter å ha kommet på andreplass de to foregående årene. Hun vant sin første seniortittel i 1998 da hun vant 1500 meter i VM enkeltdistanser. 

I OL 2002 i Salt Lake City fikk Anni Friesinger sitt hittil eneste individuelle OL-gull, på 1500 meter. I OL 2006 i Torino vant hun lagtempo, sammen med lagvenninnene Claudia Pechstein og Daniela Anschütz.  Under Vinter-OL 2010 i Vancouver vant hun gull i lagtempo, etter at hun skapte overskrifter ved å falle over målstreken i semifinalen. 

Etter å ha vunnet 8 mesterskapstitler i allround, valgte hun i 2007 å stå over EM for å konsentrere seg om sprint-VM på Hamar. Etter to overbevisende distanseseire på 1000 m vant hun en overlegen tittel, og hun ble dermed den første siden Karin Kania til å vinne både allround og sprint-VM. I 2003 ble Friesinger tildelt Oscarstatuetten.

Anni Friesinger-Postma kommer fra en skøytefamilie. Moren, Jana Korowicka, deltok på 3000 meter for Polen under OL 1976 i Innsbruck, og faren, Georg Friesinger, deltok i junior-VM i 1973. Annis yngre bror, Jan Friesinger, har også representert for det tyske herrelandslaget.

Hun giftet seg med Ids Postma i 2009.

## Personlige rekorder

### Verdensrekorder
Liste over verdensrekordnoteringer gjort av Anni Friesinger-Postma.

## Meritter
* OL: 3 gull (1500 m: 2002, Lagtempo: 2006 og 2010), 2 bronse (3000 m: 1998, 1000 m: 2006)
* Allround-VM: 3 gull, 1 sølv, 1 bronse
* Sprint-VM: 1 gull, 2 sølv
* Enkeltdistanse-VM: 12 gull, 9 sølv, 1 bronse
* Allround-: 5 gull, 1 sølv
* Junior-: 1 gull, 2 sølv

## Referanser


## Eksterne lenker
* 
* 
*
Dikasteriet for biskopene

**Dikasteriet for biskopene** , tidligere **Kongregasjonen for biskopene** (ofte kalt **Bispekongregasjonen**, latin ***Congregatio pro Episcopis***, inntil 2022) er en del av Den romerske kurie, det vil si Den katolske kirkes sentrale forvaltning. Den har oppsyn med alle katolske biskoper, og er ansvarlig for utredningen i forbindelse med bispevalg.

Pave Frans fremla den 19.&nbsp;mars 2022 en ny forfatning som med virkning fra 5.&nbsp;juni 2022 erstattet Kuriens kongregasjoner og pavelige råd med dikasterier.

## Historikk
Kongregasjonen ble opprettet 22. januar 1588 av pave Sixtus V, da som en kongregasjon med ansvar for opprettelse av nye kirkelige jurisdiksjoner. I pave Pius Xs konstitusjon *Sapienti Consilio* fra 29. juni 1908 fikk den ansvar for forberedelse av bispevalg, opprettelse av nye bispedømmer og overoppsyn med biskopenes virke. Det nåværende navnet og arbeidsfeltet fikk den 15. august 1967 av pave Paul VI. 

Kongregasjonen har et kontor som arrangerer biskopenes ''ad limina-besøk. 

Den pavelige kommisjon for Latin-Amerika er underlagt Bispekongregasjonen.

### Prefekter
*Gaetano de Lai (1908–1928)
*Carlo Perosi (1928–1930)
*Raffaele Carlo Rossi O.C.D. (1930–1948)
*Adeodato Giovanni Piazza O.C.D. (1948–1957)
*Marcello Mimmi (1957–1961)
*Carlo Confalonieri (1961–1973)
*Sebastiano Baggio (1973–1984)
*Bernardin Gantin (1984–1998)
*Lucas Moreira Neves O.P. (1998–2000)
*Giovanni Battista Re (2000&ndash;2010)
*Marc Ouellet P.S.S. (2010-2023)
*Robert Francis Prevost, O.S.A. (2023-2025)

## Referanser
Ad limina apostolorum

***Ad limina apostolorum*** (latin: «til terskelen») er en betegnelse på de katolske biskopenes regelmessige, offisielle besøk hos paven. Navnet er en forkortelse for «til apostlenes terskel».

Det har variert hvor ofte man har krevd at biskopene skal besøke Vatikanet. For tiden kreves det et besøk *ad limina* hvert femte år. Det involverer alltid et besøk ved Peters grav i Peterskirken og en privat audiens hos paven, og normalt er det også lagt inn samtaler med avdelinger i Den romerske kurie. 

Da det er flere tusen biskoper må dette organiseres grundig, et arbeid som er lagt til et kontor under Kongregasjonen for biskopene.
## Historie
Disse obligatoriske reisene av biskopene til Roma er attestert allerede fra 400-tallet.

Siden 1100-tallet ble disse besøkene stadig mer regulert. Opprinnelig var lederne for kirkeprovinsene, metropolitaner eller erkebiskoper, forpliktet til å foreta dem, men senere gjendt det alle biskoper.

Etter Tridentinerkonsilet utstedte pave Sixtus V den apostoliske konstitusjon *[[Romanus Pontifex]]* i 1585, som regulerte forpliktelsen. Årsaken var et forsøk på å få mer kontroll over biskopene. Innholdet i besøket ble bestemt: Besøk til venerasjon ved apostlenes graver, møte med paven og en rapport om tilstanden til det respektive bispedømmet Men før 1800 reiste ingen tysk fyrstebiskop regelmessig til Roma. For hvorfor skulle vel høyadel måtte foreta en pilegrimsreise til Roma til paven, en mellomrangert fyrste?

## Gjeldende prosess
Den foreskrevne rutine omfatter messefeiringer ved apostlenes graver i Peterskirken og i kirken St. Paul utenfor murene, og vanligvis også i de to andre pavelige basilikaer i Roma (Santa Maria Maggiore og San Giovanni in Laterano).

Besøket fungerer som en utveksling mellom de lokale kirkene og ledelsen i verdenskirken. Bispedømmebiskopene er vanligvis ledsaget av sine hjelpebiskoper. Det sentrale er en ikke-offentlig samtale mellom biskopene og paven. Hvis paven  holder en tale, blir den noen ganger publisert. Som forberedelse avgir de enkelte bispedømmer en femårsrapport om situasjonen i det respektive bispedømme knyttet til sosiale anliggender, liturgi, utdannelseg, kommunikasjon og økonomisk situasjon. I dag skal rapporten sendes til Roma i skriftlig form senest seks til tre måneder før besøket, slik at den romerske kurie har mulighet til å forberede passende utvekslinger og taler.

Under besøket vil biskopene også holde diskusjoner i Vatikanets forskjellige dikasterier. 

I gjennomsnitt kommer rundt 500 biskoper til Roma hvert år for et ad limina-besøk, og det er ikke uvanlig at flere biskoper fra en region går sammen.

På grunn av ulike omstendigheter - sist som et resultat av COVID-19-pandemien - kan intervallet mellom ad limina-besøk også øke eller reduseres.

## Litteratur
* 
* 

## Referanser
Hans Juberg

**Hans Juberg** (født 21. mai 1833, Frosta, død 22. mai 1890) var ordfører i Frosta kommune i periodene 1872&ndash;73 og 1886&ndash;89.

Ble allerede i ung alder med i almenningsstyret, hvor han markerte seg i striden om almenningsmerkene i 1858. Kom snart med i herradstyret, og var medlem av den forberedende matrikkelkommisjonen. Han var styremedlem i Frosta sparebank i 25 år. 
## Referanser
Manama

**Manama** (arabisk: المنامة Al-Manāmah) er hovedstaden i den arabiske øystaten Bahrain. Byen ligger nordøst på øya Bahrain. Byen er den største byen i landet med et innbyggertall på omtrent 150&nbsp;000, noe som utgjør omtrent en tiendedel av landets befolkning. 

De eldste historiske tekster som byen er beskrevet i er fra 1345. Byen ble tatt av portugisere i 1521 og av persere i 1602. Etter dette har byen vært under kontroll av Al-Khalifa-dynastiet siden 1783. I 1971 ble byen hovedstad i den uavhengige staten Bahrain.

Landets høyeste bygninger, Bahrain World Trade Center, ligger i byen.

## Eksterne lenker
*
Liste over ordførere i Bolsøy

**Liste over ordførere i [[Bolsøy]]** fra formannskapsloven ble innført i 1837 til kommunen ble innlemmet i Molde i 1964. (NS-ordførere under annen verdenskrig er utelatt.)

* Hans Jørgen Synnestvedt, krigskommissær, 1838&ndash;1840
* Løve Sørensen Schevik, fanejunker, 1841&ndash;1843, 1850&ndash;1851
* Lars Knudsen Hungnæs, proprietær, 1844&ndash;1845
* Ebbe Carsten Tønder Astrup, kaptein, 1846&ndash;1849
* Ole Olsen Aarøe, fanejunker, 1852&ndash;1853, 1860
* Wollert Danckertsen Krohn, proprietær, 1854&ndash;1857
* Petter Anton Møller, proprietær, 1858&ndash;1860
* Thomas Talseth, fanejunker og gårdbruker, 1861&ndash;1875, 1880&ndash;1885
* Lars Hungnes, lærer og klokker, 1876&ndash;1879, 1886&ndash;1907
* Ole Thorvik, lærer og klokker, 1908&ndash;1919
* Christian Johannessen, lærer og klokker, 1920&ndash;1922
* Knut Kringstad, kaptein og gårdbruker, 1923&ndash;1928, 1939&ndash;1941
* Aslak Hagen, løytnant og fylkesrevisor, 1929&ndash;1931
* Mathias A. Lervik, redaktør og kontorsjef, 1932&ndash;1936
* Knut Valved, gårdbruker, 1937&ndash;1939
* Ansgar Berild, skatteinspektør, 1946&ndash;1947, 1952&ndash;1955
* Gunnar Solli, landbrukssjef, 1948&ndash;1951
* Rolf Møller, grossist, 1956&ndash;1957
* Ingolf L. Pedersen, modellsnekker, 1958&ndash;1959
* Leif J. Lunder, disponent, 1960&ndash;1963

## Kilder
*  molde.kommune.no
Visby-klassen

**Visby-klassen** er en svensk klasse korvetter, oppkalt etter byen Visby på Gotland. Denne klassen (i likhet med den norske Skjold-klassen) har fått mye internasjonal oppmerksomhet, spesielt for å være et av de første stealth-krigsskip i verden.

Skipene er konstruert med fasetterte karbonfiberplater for å minske radarsignaturen. Dessuten kan 57 mm kanonen trekkes inn.

## Litteratur
*

## Eksterne lenker
* Kockums – Offisiell hjemmeside
* BBC artikkel
Kevlar

**Kevlar** er en aramidfiber som er i bruk blant annet i skuddsikre vester, hjelmer og båtseil. Det ble oppdaget av Stephanie L. Kwolek og først produsert av DuPont, der hun arbeidet, i 1965. Materialet brukes i stadig større grad i militære hjelmer etter hvert som teknologien har gjort det sterkere. Hjelmer i kevlar er langt lettere og mer behagelige i bruk enn de tidligere stålhjelmene.

Kevlar lages i flere kvaliteter som Kevlar29, Kevlar49 og Kevlar149.

Kevlar er en polymer (plast) som er fem ganger sterkere enn stål. I visse bruksområder, som ved antenneanlegg for radio, er det en fordel at kevlar til forskjell fra stål er elektrisk ikkeledende. Det tåler temperaturer opp til 400&nbsp;℃.

## Andre bruksområder
*Kevlar benyttes til ildleker som poi, ildrep og veke på ildstaver.
*Skateboard (rullebrett).
*Et viktig bruksområde er som forsterkning i hylsteret (mantelen) i glassfiberkabler for optisk kommunikasjon, der kevlarens lave tøyning kommer særlig vel til pass for å avlaste det ømfintlige glassfiberet.
*Barduner (handelsnavn Parafil) som et alternativ til stål ved bardunering av høye master.
*Membranen i høyttalere.

## Eksterne lenker
*
Kongregasjonen for gudstjenesten og sakramentsordningen

**Kongregasjonen for gudstjenesten og sakramentsordningen** var en del av Den romerske kurie, som er Den katolske kirkes sentrale forvaltning.

Pave Frans&nbsp;I fremla den 19.&nbsp;mars 2022 en ny forfatning som med virkning fra 5.&nbsp;juni 2022 erstattet Kuriens kongregasjoner og pavelige råd med dikaster.

## Historikk
Den ble opprettet 11. juli 1975, da pave Paul VI i den apostoliske konstitusjonen *Sacra Rituum Congregatio* slo sammen *Kongregasjonen for den guddommelige kultus* (opprettet 8. mai 1969) og *Kongregasjonen for sakramentsordningen* (opprettet 29. juni 1908). Pave Johannes Paul II delte dem opp den 5. april 1984, og slo dem så sammen igjen 28. juni 1988.

Kongregasjonen har ansvar for utformingen av gudstjeneste- og sakramentsordningen i Den katolske kirke. 

Den har siden 2021 blitt ledet av kardinal Arthur Roche.

### Prefekter
* Domenico Ferrata (1908–1914)
* Filippo Giustini (1914–1920)
* Michele Lega (1920–1935)
* Domenico Jorio (1935–1954)
* Benedetto Aloisi Masella (1954–1968)
* Francis James Brennan (1968)
* Antonio Samore (1968–1974)
* James Robert Knox (1974–1981)
* Giuseppe Casoria, (pro-prefekt 1981-1983, prefekt 1983-1984)
* Paul Augustin Mayer O.S.B. (pro-prefekt 1984-1985, prefekt 1985-1988)
* Eduardo Martínez Somalo (1988–1992)
* Antonio María Javierre Ortas S.D.B. (1992–1996)
* Jorge Arturo Medina Estévez, pro-prefekt (1996–1998); prefekt (1998–2002)
* Francis Arinze (2002–2008)https://www.vatican.va/roman_curia/congregations/ccdds/documents/rc_con_ccdds_doc_20040423_redemptionis-sacramentum_en.html
* Antonio Cañizares Llovera (2008–2014)https://www.vatican.va/roman_curia/congregations/ccdds/documents/rc_con_ccdds_doc_20130501_san-giuseppe_en.html
* Robert Sarah (2014-2021)https://www.vatican.va/roman_curia/congregations/ccdds/documents/rc_con_ccdds_doc_20160106_decreto-lavanda-piedi_en.html
* Arthur Roche (2021-)https://www.vatican.va/content/romancuria/en/dicasteri/dicastero-culto-divino-e-disciplina-sacramenti/struttura.html

## Referanser


## Eksterne lenker
* Kongregasjonens hjemmeside
Albert Åberg

**Albert Åberg** (på svensk *Alfons Åberg*) er en litterær figur og hovedperson i en serie barnebøker av den svenske forfatteren og illustratøren Gunilla Bergström. 

Albert er en liten, ganske vanlig gutt, som bor sammen med pappaen sin. Albert har en oppdiktet venn som heter **Skybert**, som bare Albert kan se.

__TOC__

Den første boken om Albert Åberg, *God natt, Albert Åberg*, ble utgitt i Sverige i 1972. Det finnes 26 bøker om Albert Åberg, og de er oversatt til 29 ulike språk.
På engelsk heter han «Alfie Atkins», på tysk «Willi Wiberg», på islandsk «Einar Askell» og på walisisk «Ifan Bifan». Bøkene er oversatt til norsk av Tor Åge Bringsværd.

Albert Åberg er også adapert til tegnefilmserier for TV, samt en helaftens tegnefilm for kino ved navn *Hokus pokus Albert Åberg.*

I 1992 stiftet Rabén & Sjögren, det svenske forlaget som utgir bøkene om Alfons Åberg, barnekulturprisen Alfons-Bokalen.

Albert Åberg, nå voksen, er også hovedpersonen i Johan Harstads bok "Hässelby" fra 2007.

## Norge
Den første boka ble utgitt i 1976 («Heng i, Albert Åberg») og TV-serien gikk første gang høsten 1980.

## Bøker utgitt i Norge

* *[[God natt, Albert Åberg]]* – 1972
* *[[Du er en luring, Albert Åberg]]* – 1973
* *[[Heng i, Albert Åberg]]* – 1975
* *[[Albert og den hemmelige Skybert]]* – 1976
* *[[Hvem kan redde Albert Åberg?]]* – 1976
* *[[Du er for liten, Albert Åberg!]]* – 1977
* *[[Albert og udyret]]* – 1978
* *[[Du er en feiging, Albert Åberg!]]* – 1981
* *[[Hvor er skøyergutten Albert Åberg?]]* – 1982
* *[[Hvem spøker, Albert Åberg?]]* – 1983
* *[[Lykkelige Albert Åberg]]* – 1984
* *[[Albert og Milla]]* – 1985
* *[[Fest hos Albert Åberg]]* – 1986
* *[[Hokus pokus, Albert Åberg!]]* – 1987
* *[[Knyt i vei, Albert Åberg!]]* – 1988
* *[[Hva sa pappa, Albert Åberg?]]* – 1989
* *[["Albert Åberg er en tyv!"]]* – 1991
* *[[Albert sitter barnevakt]]* – 1992
* *[[Hurra for pappa Åberg!]]* – 1993
* *[[Næhei! sa Albert Åberg]]* – 1994
* *[[Fly! sa Albert Åberg]]* – 1997
* *[[Usynlig, Albert Åberg]]* – 1998
* *[[Så rart, sa Albert Åberg]]* – 2002
* *[[Albert og soldatpappaen]]* – 2006
**Albert med styrkesekken* – 2010
**Bruk skallen! sa pappa Åberg* – 2012

## Referanser


## Eksterne lenker
*
Liste over ordførere i Molde

**Liste over ordførere i [[Molde]]** siden formannskapsloven ble innført i 1837.

} || Advokat || ||
|-
| 1905&ndash;1907 ||  || Grossist || ||
|-
| 1908&ndash;1910 ||   || Advokat || ||
|-
| 1911&ndash;1913 ||  || Banksjef || ||
|-
| 1914&ndash;1916 ||  || Advokat || ||
|-
| 1917&ndash;1922 ||  || Advokat || ||
|-
| 1923&ndash;1925 ||  || Postmester || ||
|-
| 1926&ndash;1927 ||  || Fylkeskasserer || V || 
|-
| 1928&ndash;1930 ||  || Kaptein, advokat || H ||
|-
| 1931&ndash;1934 ||  || Skolebestyrer || V ||
|-
| 1935&ndash;1937 ||  || Konsul || H ||
|-
| 1938&ndash;1940 ||  || Skolebestyrer || V ||
|-
| 1941–1945 ||  || Oberstløytnant || NS || Oppnevnt av okkupasjonsmyndighetene
|-
| 1945 ||  || Skolebestyrer || V ||
|-
| 1946 ||  || Fylkeskasserer || V ||
|-
| 1947 ||  || Brannmester || A ||
|-
| 1948&ndash;1950 ||  || Fylkeskasserer || V ||
|-
| 1951&ndash;1955 ||  || Lektor || V ||
|-
| 1956&ndash;1959 ||  || Politioverbetjent || A ||
|-
| 1960&ndash;1961 ||  || Kjøpmann || H ||
|-
| 1962&ndash;1965 ||  || Klokkerdiakon || KrF ||
|-
| 1966&ndash;1969 ||  || Kjøpmann || H ||
|-
| 1970&ndash;1971 ||  || Skatteinspektør || V ||
|-
| 1972&ndash;1973 ||  || Klokkerdiakon || KrF || Fritatt fra oktober 1972 til november 1973 fordi han var arbeids- og kommunalminister.
|-
| 1972&ndash;1973 ||  || Kjøpmann || H || Vikar for Johan Skipnes.
|-
| 1974&ndash;1977 ||  || Gårdbruker || Sp ||
|-
| 1978&ndash;1979 ||  || Fylkesagronom || KrF ||
|-
| 1980&ndash;1981 ||  || Kontorsjef || H ||
|-
| 1982&ndash;1983 ||  || Fylkesagronom || KrF ||
|-
| 1984&ndash;1985 ||  || Kontorsjef || KrF ||
|-
| 1986&ndash;1989 ||  || Ingeniør || H || Seinere president i NHO Reiseliv og daglig leder for Molde fjordstuer.
|-
| 1990&ndash;1993 ||  || Direktør || KrF ||
|-
| 1994&ndash;1998 ||  || Fylkestannlege || H || Døde 5. september 1998.
|-
| 1998&ndash;2003 ||  || Direktør || KrF || Varaordfører Rolf Myhre fungerte som ordfører fram til nytt valg av ordfører i 1999.
|-
| 2003&ndash;2011 ||  || Ingeniør || H || Direktevalgt ordfører for to perioder.
|-
| 2011&ndash;2023 ||  || Siviløkonom || H || 
|-
| 2023&ndash; ||  || Fagleder || H ||
|}

## Referanser


## Se også
* Liste over ordførere i Bolsøy
Refsnes Gods

**Refsnes Gods** er et gods beliggende på Jeløya i Moss. I dag er det hotelldrift i hovedbygningen på det tidligere godset under navnet *Hotell Refsnes Gods*.

## Etymologi
Navnet Refsnes kommer fra Rif, rev, etter en grunne som går ut i fjorden utenfor hotellet.

## Historikk
Hovedbygningen ble oppført i 1767 og er lett gjenkjennelig med sine to tårn. Den ble anlagt som lystgård av David Chrystie (1771–1835), andre generasjon Chrystie i Moss; slekten kom opprinnelig fra Skottland. David Chrystie hadde i 1758 reist en ny lystgård på eiendommen Torderød på Jeløya i Moss; det har blitt gitt ulike forklaringer på at han ti år senere bygget Refsnes gods som en ny lystgård på andre siden av fjorden.

## Hotellets originalkunst
Hotellet har syv originalverker av Edvard Munch, deriblant «Blå kjole» og to litografier som ble stjålet i mars 2005, men gjenfunnet kort tid etter. Hotellet har ellers en betydelig samling med kunst av blant andre Jakob Weidemann, Frans Widerberg, Nico Widerberg, Per Ung og amerikanske Andy Warhol. Hvert rom er dessuten utsmykket med sin «egen» kunstner.

## Olavsrosa
Refsnes Gods er tildelt Olavsrosa.

## Bildegalleri

Fil:Selskap1.tif|Selskap på Refsnes Gods på 1800-tallet
Fil:Kongesalen.tif|Interiør fra 1800-tallet


## Referanser


## Eksterne lenker
* 
* [Om slekten Christie](https://web.archive.org/web/20140704093718/http://www.genealogi.no/mediawiki/index.php/Christie_(slekt)), fra slektshistoriewiki
Jonas Wold

**Jonas Wold**, senere skiftet navn til **Jon Øystein Dahl** (født 27. juli 1955 i Trondheim), var pr. 2003 den personen i Norge som til da var dømt for flest grove narkotikaforbrytelser. 

Jon Øystein Dahl er født i Trondheim i 1955, og flyttet til Grimstad i 1998. Dahl er bedre kjent som Jonas Wold, og flyttet til Grimstad da han hadde avsluttet soningen for en tidligere narkotikadom.

I Grimstad kjøpte Wold først hus på Vik, og senere på Fevik, handler som var såpass lønnsomme at han var gjeldfri etter det andre huskjøpet.

Wold byttet i forbindelse med flyttingen til Grimstad navn til Jon Øystein Dahl. 
Wold ble landskjent i 1988, etter en spektakulær flukt fra soning av en tidligere dom i forbindelse med en fødselsdagsmiddag i anledning av hans 33-årsdag på Hotell Refsnes Gods, hvor han etterlot et ikke fortært - i den senere medidekning meget omtalt andebryst på middagstallerkenen. Han ble i 2003 dømt til 13 års fengsel for narkotika- og vinningsforbrytelser.

## Referanser
Khat

**Khat** (***catha edulis***) er en plante som stammer fra Afrikas horn og den Arabiske halvøy. Planten brukes som stimulans (tygges eller anvendes i te) og har en historie som strekker seg mange tusen år tilbake i tid. Khat er mindre vanlig i den vestlige verden, men har i de siste tjue årene blitt mer vanlig med økningen av innvandring fra land der khat er utbredt. Khat kan gi mild til moderat avhengighet, og anses som mindre skadelig enn både alkohol og cannabis. Planten inneholder alkaloidet katin, som har en sentralstimulerende virkning, og som er underlagt internasjonal kontroll. Selve planten er ikke under internasjonal kontroll, og produksjon, salg og bruk av khat er lovlig i blant annet Djibouti, Kenya, Etiopia, Somalia og Jemen, men ulovlig i de fleste vestlige land. Planten ble forbudt i Norge i 1989.

Ifølge Verdens helseorganisasjon er bruken forbundet med sosiale problemer og manglende produktivitet i Jemen. Mange menn bruker mye tid på khat, noe som kan gå ut over jobb og familie. 

Bruk av khat foregår ofte i sosiale sammenhenger i landene der planten vokser. I disse landene har khat samme sosiale funksjon som te og kaffe i mange andre land. Det finnes flere kallenavn for planten, blant annet er «mirra», «afrikansk te» og «afrikansk salat» vanlige navn. Også blant kvinner er bruken relativt utbredt. 

En ekspertrapport utarbeidet for den britiske regjering konkluderte i januar 2013 med at hverken sosiale eller medisinske skadevirkninger tilsier at planten bør forbys. Khat ble forbudt i Storbritannia den 24. juni 2014. 

## Bruk og virkning

Khat skaper mild eufori og opprømthet, lik den som kan oppstå dersom man drikker sterk kaffe. Den gjør folk mer pratsomme, og kan forårsake manisk oppførsel eller hyperaktivitet, omtrent som virkningen av amfetamin.

Bruk av khat forårsaker forstoppelse. Utvidede pupiller, økt blodtrykk og økt hjerterytme er vanlig. Avvenningssymptomer forbundet med sporadisk bruk er mild depresjon og irritabilitet, og ved langvarig bruk letargi, mild depresjon, mareritt og svake rystelser. Khat senker appetitten. Bruk over lang tid kan ha en negativ innvirkning på leverfunksjon og føre til dekolorering av tenner, økt mottakelighet for magesår og nedsatt sexlyst. Det er uklart om bruk av khat har direkte innvirkning på brukerens mentale helse. Psykotiske episoder kan iblant forekomme. 

## Khat i Norge
Bruk og besittelse av khat er forbudt til alle formål i Norge og kan straffes med bøter eller fengsel inntil 6 måneder, eller begge deler. Det smugles inn khat fra Storbritannia og Nederland, og de fleste som bruker khat er voksne somaliske menn, og i mindre grad kvinner og ungdom.

Tolletatens beslag i Norge:
* 2006: 3,7 tonn
* 2007: 8,9 tonn
* 2008: 8,8 tonn
* 2009: 7,8 tonn i 256 beslag, det største på 268 kilo.
* 2010: 10,7 tonn. Største beslag ble gjort lørdag 4 des., Svinesund, og var på 318 kg.
* 2011: 10,1 tonn.
* 2017: 17,2 tonn

## Referanser


## Eksterne lenker
*
Halden Dagblad

***Halden Dagblad*** var en gratisavis som ble utgitt i Halden i Østfold en til to ganger per uke. Avisa ble distribuert til alle husstander i Halden-området. Halden Dagblad ble startet som en reaksjon på at Halden Arbeiderblad valgte å etablere et annonsesamarbeid med avisene i Edda Media fremfor A-pressen. A-pressen kjøpte derfor den allerede eksisterende gratisavisa Haldenposten i 2000, gav den nytt navn og bygde ut sin egen fylkesdekkende annonsesamkjøring med sine øvrige aviser. 

Halden Dagblad var eid av A-pressen. Ansvarlig redaktør var Trine Bakke.

A-pressen bestemte 24. mars 2009 at avisa skulle legges ned. Endringer og sammenslutninger i annonsesamkjøringene fjernet alt økonomisk grunnlag, og siste utgave utkom 26. mars 2009. Nettutgaven har siden begynnelsen av april 2009 hatt visning av arkivmateriale som hovedfunksjon, men en og annen info-annonse under overskriften "Haldenliv" kommer nå og da.

## Referanser


## Eksterne lenker
* Halden Dagblad
Royal Marines (Storbritannia)

**Corps of Royal Marines**, som regel bare kalt **Royal Marines** (**RM**), er den britiske marinens marineinfanteri. Korpset ble opprettet 28. oktober 1664 og er en av de eldste avdelingene i Storbritannias væpnede styrker. Opprinnelig var styrken, under navnet *Duke of York and Albany's Maritime Regiment of Foot*, underlagt hæren, men i 1755 ble de 50 kompaniene i tre divisjoner, under navnet *His Majesty's Marine Forces*, overført til admiralitetets kontroll. I 1802 fikk troppene navnet *Royal Marines*. I 1923 ble marineinfanteriet slått sammen med *Royal Marine Artillery* til *Corps of Royal Marines*.

RM er idag organisert i en kommandobrigade, 3 Commando Brigade, med tre underliggende kommandoer på bataljons størrelse, samt et antall andre avdelinger, deriblant Royal Marines Band, et treningssenter, en stormgruppe og en flåtebeskyttelsesgruppe.

Spesialstyrken Special Boat Service er også en del av Royal Marines.
## Grader og distinksjoner

Kilde: 

## Galleri

Lynx AH.7 847 Squadron Royal Marine (3644090496).jpg|Et Lynx AH.7 helikopter
Royal Marine Reserves in Norway During Winter Training MOD 45156728.jpg|Royal Marines på vintertrening i Norge
The Royal Marines (8658938158).jpg|Royal Marines’ musikkorps
Royal Marine Waits for Pickup by Landing Craft During Exrecise Cypriot Lion in the Mediterranean MOD 45152749.jpg|En soldat under øvelsen Cypriot Lion
Royal Marine with Chinook MOD 45151604.jpg|En soldat i Afghanistan


## Referanser


## Eksterne lenker
*
Peter Mueller

**Peter Alan Mueller** (født 27. juli 1954 i Madison i Wisconsin) er en amerikansk tidligere skøyteløper, og nåværende skøytetrener. Han var trener for det norske skøytelandslaget i perioden 2003–2009.

## Skøyteløperkarriere
Peter Mueller var en internasjonal toppsprinter, og vant OL-gull på  meter i Innsbruck 1976, som var første gang denne distansen for herrer sto på det olympiske programmet. Han har også to medaljer fra sprint-VM, bronse i 1976 i Vest-Berlin, Vest-Tyskland og sølv i 1977 i Alkmaar, Nederland.

## Trenerkarriere
I 2003 overtok han treneransvaret for det norske skøytelandslaget etter nederlenderen Jan de Kok. 

Mueller har en mangeårig trenerkarriere bak seg, og kan vise til gode resultater med løpere som Dan Jansen, Bonnie Blair, Gianni Romme og Jan Bos. Mueller ble i januar 2006 tildelt prisen for «Årets trener» på Idrettsgallaen 2005.

23. november 2009 ble avtalen som Mueller hadde med skøyteforbundet, som trener for Norges forbundslandslag i hurtigløp på skøyter, sagt opp med umiddelbar virkning på grunn av seksuell trakassering av Maren Haugli. Bakgrunnen var en uttalelse Mueller kom med under en middag om kvelden lørdag den 31. oktober 2009. 

Mueller var trener for Team CBA hvor blant andre søskenparet Håvard og Hege Bøkko var med en periode. Fra 2016 til 2018 trente han en gruppe med tyske Claudia Pechstein og norske Aleksander Waagenes samt noen til. I 2018 ble han trener for det finske skøytelandslaget.

## Personlige rekorder

## Referanser




## Eksterne lenker
* 
* 
* 
*  Peter Mueller på www.ISU.html.infostradasports.com
*  Peter Mueller på Jakub Majerski's Speedskating database (Adelskalender distanser og sammenlagt)
*  
*  Speedskating Hall of Fame – Speed Skaters : Peter A. Mueller på *The National Speedskating Museum and Hall of Fame*, Besøkt 11. juli 2016.
*  Skating for Gold: Wisconsin's Olympic Speed Skaters, 1976-2006 : Peter Mueller (b. 1954) på *Wisconsin Historical Society*, Besøkt 11. juli 2016.
*
The Double

:*For filmen med samme navn, se «[[The Double (film)]]»*
**«The Double»** (fra engelsk, «dobbel») er et begrep som brukes når et fotballag eller ishockeylag vinner både cup og serie i samme sesong.

I England har følgende lag vunnet FA-cupen og ligaen samme år:     
* Preston North End i 1889 (ved første mulighet)
* Aston Villa i 1897
* Tottenham Hotspur i 1961
* Arsenal i 1971, 1998 og 2002
* Liverpool i 1986
* Manchester United i 1994, 1996 og 1999 (som en del av «The Treble»)
* Chelsea i 2010
* Manchester City i 2019 (som en del av nasjonal «The Treble») og 2023 (som en del av «The Treble»)

## The Double i norsk fotball
I Norge er det syv herrelag og syv kvinnelag som har vunnet «The Double». Blant herrene har Rosenborg vunnet The Double ti ganger, mens seks andre klubber til sammen har vunnet åtte ganger. Blant kvinnene har  vunnet fem ganger, Trondheims-Ørn har vunnet fire ganger mens fem andre klubber har vunnet til sammen syv ganger. 

;Menn
*  i 1938, 1957 og 1961
*  i 1968
*  i 1970
*  i 1971, 1988, 1990, 1992, 1995, 1999, 2003, 2015, 2016 og 2018
*  i 1977
*  i 1979
* * i 2014
Merk: Siden Moldes cupfinaleseier i mai 2022 var en forlengelse av NM 2021 teller det ikke som en Double i 2022-sesongen.

;Kvinner
* Sprint/Jeløy i 1986
* Asker i 1991
* Trondheims-Ørn i 1994, 1996, 1997 og 2001
* Røa i 2008 og 2009
* Stabæk i 2013
*  i 2014, 2015, 2016, 2018 og 2019
* Vålerenga i 2020 og 2024

## Se også
* The Treble

## Litteratur
*
Armé (forband)

En **armé** er et stort forband i en hær, vanligvis bestående av to eller flere korps. Armeer navngis vanligvis med et nummer (bokstavert, for eksempel Åttende armé) eller en beskrivende tittel (for eksempel British Army of the Rhine). De kommanderes som regel av en fire-stjerners general. Armeer kan samles i større forband kalt armégrupper. Det norske begrepet armé må som sådan ikke forveksles med det engelske army - sistnevnte svarer til det norske hær, altså landstridskrefter innenfor et lands væpnede styrker. 

## Kjente armeer
*Første armé
*Annen armé
*Tredje armé
*Fjerde armé
*Femte armé
*Sjette armé
*Syvende armé
*Åttende armé
*Niende armé
*Tiende armé
*Tolvte armé
*British Army of the Rhine
*Army of the Potomac
*Army of Northern Virginia
*Army of Virginia

## Russiske hærarméer
*1. stridsvognarmé
*2. armé i Russland
*5. armé i Russland
*6. armé i Russland
*8. armé i Russland
*20. armé i Russland
*29. armé i Russland
*35. armé i Russland
*36. armé i Russland
*41. armé i Russland
*49. armé i Russland
*58. armé i Russland
*20. armé i Russland
*29. armé i Russland
*35. armé i Russland
*36. armé i Russland
*41. armé i Russland
*49. armé i Russland
*58. armé i Russland
Kari Hotakainen

**Kari Hotakainen** (født 9. januar 1957 i Björneborg i Finland) er en finsk forfatter. Han har bodd i Helsingfors siden 1996.

Kari Hotakainen har arbeidet som journalist og reklamemann og debuterte som lyriker i 1982. Han har skrevet flere diktsamlinger og romaner, men også barnebøker og radio- og fjernsynsdramatikk. I tillegg har noen av bøkene hans blitt filmatisert. Hotakainen framheves ofte som samfunnskritiker, blant annet i begrunnelsen da han i 2004 ble tildelt Nordisk råds litteraturpris.

Hans roman *Juoksuhaudantie* (norsk oversettelse: *På hjemmefronten*, 2004) ble tildelt Finlandia-prisen i 2002 og Nordisk råds litteraturpris i 2004.

## Bibliografi

* 1982 *Harmittavat takaiskut*, diktsamling
* 1985 *Kuka pelkää mustaa miestä*, diktsamling ISBN 951-0-13233-0
* 1987 *Hot*, diktsamling  ISBN 951-0-14419-3
* 1988 *Runokirja*, diktsamling ISBN 951-0-15320-6
* 1990 *Lastenkirja*, barnebok
* 1991 *Buster Keaton: elämä ja teot*, roman ISBN 951-0-17446-7
* 1993 *Bronks*, roman ISBN 951-0-18924-3
* 1995 *Syntisäkki*, roman ISBN 951-0-20495-1
* 1997 *Pariskunta, pukki ja pieni mies*, roman
* 1997 *Klassikko*, roman ISBN 951-0-22223-2
* 1997 *Ritva*, barnebok ISBN 951-0-21638-0
* 1999 *Sydänkohtauksia, eli kuinka tehtiin Kummisetä*, roman ISBN 951-0-23878-3
* 2000 *Kalikkakasa*, samlede dikt ISBN 951-0-24924-6
* 2000 *Näytän hyvältä ilman paitaa*, barnebok
* 2002 *Juoksuhaudantie*, roman ISBN 951-0-27315-5
:På norsk: 2004 *På hjemmefronten*, oversatt av Tor Tveite (Cappelen, Oslo) ISBN 82-02-23219-8
* 2004 *Iisakin kirkko*, roman ISBN 951-0-29643-0
:På norsk: 2006 *Isakskatedralen*, oversatt av Tor Tveite (Cappelen, Oslo) ISBN 82-02-24858-2
* 2006 *Huolimattomat*, roman ISBN 951-0-32302-0
:På norsk: 2009 *De skjødesløse*, oversatt av Tor Tveite (Cappelen Damm, Oslo) ISBN 978-82-02-27400-9
* 2007 *Finnhits*, novellesamling ISBN 9789510333174
* 2009 *Ihmisen osa*, roman ISBN 978-952-234-021-4
:På norsk: 2011 *Menneskets del*, oversatt av Tor Tveite (Cappelen Damm, Oslo) ISBN 978-82-02-35080-2

## Filmer som bygger på Kari Hotakainens romaner

* 2001 Klassiko, regi: Kari Väänänen IMDB
* 2004 Juoksuhaudantie, regi: Veikko Aaltonen IMDB

## Priser og utmerkelser
* 1989 Kalevi Jäntti-prisen
* 1993 Savoniaprisen
* 1993 Finland-prisen
* 1998 Takk for boken-medaljen (finsk)
* 2000 Topeliusprisen
* 2002 Finlandia-prisen
* 2003 Varjo-Finlandia prisen
* 2004 Nordisk råds litteraturpris for romanen *Juoksuhaudantie*
* 2010 Runebergsprisen

## Referanser


## Eksterne lenker
* Nordisk råd
* Kari Hotakainen hos Biblioteknett Finnmark
*
Divisjon (forband)

En **divisjon** er, innen landmilitærvirksomhet, et stort militært forband, vanligvis med rundt 10&nbsp;000–25&nbsp;000 soldater. I de fleste armeer består en divisjon av flere regimenter eller brigader, og i sin tur utgjør flere divisjoner et korps. En divisjon ledes oftest av en generalmajor.

Norge har ikke lenger noen divisjon i Forsvaret, etter nedleggelsen av 6. divisjonskommando i 2009.

## Sjøforsvar
Innenfor sjømilitær virksomhet er en divisjon en enhet under skvadron. Divisjonen består vanligvis av 2 til 4 fartøyer av samme type og ledes av en divisjonsjef ombord på ett av fartøyene. På grunn av reduksjon av antall fartøyer har man stort sett forlatt disse begreper for marinefartøy. Tidligere hadde man 1. Fregattdivisjon, 221 og 222 MTB divisjon (de to siste utgjorde 22 MTB skvadron). 

## Referanser
Standardkubikkmeter

**Standardkubikkmeter** (**Sm³**) er en enhet for volumetrisk måling av olje, naturgass og naturgasskondensat ved standardbetingelser definert i ISO-standarden ISO 13443. Standardkubikkmeter angir hvor mange kubikkmeter det er av et stoff når stoffet har en temperatur på 15&nbsp;°C og et trykk lik 101,325&nbsp;kPa (standard lufttrykk).

Som for andre måleenheter, kan standardkubikkmeter brukes sammen med SI-prefiks som *mega-* (millioner) og *giga-* (milliarder). Normalt måles olje i megastandardkubikkmeter (MSm³) og gass i gigastandardkubikkmeter (GSm³).

1 Sm³ er lik:
* 0,000&nbsp;001 MSm³
* 0,000&nbsp;000&nbsp;001 GSm³

Og motsatt:
* 1 MSm³ = 1&nbsp;000&nbsp;000 Sm³
* 1 GSm³ = 1&nbsp;000&nbsp;000&nbsp;000 Sm³

Måleenheten blir ofte brukt sammen med oljeekvivalenter (o.e).

## Referanser



## Eksterne lenker
* Måleenheter for olje og gass
Korps (forband)

**Korps** (fra fransk *corps*, av latin *corpus*, «legeme, kropp; helhet») er en militæravdeling med spesielle oppgaver, eksempelvis sanitetskorps, streifkorps, veterinærkorps, men også særskilt et stort forband i en hær. 

Det er således et begrep som brukes om flere forskjellige typer organisasjoner. Det var en militær nyvinning av Napoléon Bonaparte, i betydningen «en del av en hær som er uttrykkelig organisert og med et leder,», først navngitt i 1704, fra fransk *corps d'armée*. Som et militært korpset refererer det til en taktisk enhet av en stor hær sammensatt av to eller flere divisjoner.

Størrelsen på et korps varierer veldig, men to til fem divisjoner og alt fra 40 000 til 80 000 er tallene oppgitt av det amerikanske forsvarsdepartementet.

Korps navngis vanligvis med et nummer (romertall, for eksempel XVIII luftbårne korps) eller en beskrivende tittel (for eksempel Afrikakorpset). Et korps har vanligvis rundt 30&nbsp;000 soldater, består av to eller flere divisjoner og anføres av en generalløytnant.

## Referanser


## Litteratur
* Tsouras, P.G. (1994): *Changing Orders: The evolution of the World's Armies, 1945 to the Present*, Facts On File, Inc. ISBN 0-8160-3122-3
Humphrey Carpenter

**Humphrey Carpenter** (1946–2005) var en britisk forfatter og radiomann. Han var født og bodde nesten hele sitt liv i Oxford. Hans fulle navn var Humphrey William Bouverie Carpenter.

Han skrev mange bøker, blant annet biografier om J.R.R. Tolkien, W.H. Auden, Ezra Pound, Benjamin Britten, Robert Runcie og Spike Milligan. Han skrev også barnebøker.

Han skrev historier for BBC Radio 3 hvor han også opptrådte som kringkaster. Han skrev den britiske satiren om 1950-tallet, *Angry Young Men: A Literary Comedy* (2002), og en hundreårshistorie om Oxford University Dramatic Society i 1985. Hans serie *Mr Majeika* om barn- og ungdomslitteratur var særlig populære og ble med hell tilpasset fjernsyn. Hans encyklopediske verk Children's Literature (1984), ble skrevet i samarbeid med sin hustru Mari Prichard, datter av den walisiske poeten og romanforfatteren Caradog Prichard. Verket har blitt et standard referanseverk. Han skrev også selv en barnebok, *The Joshers: Or London to Birmingham with Albert and Victoria* (1977). Den er basert på å reise med båt opp Grand Union-kanalen fra London til Birmingham.

I tillegg var han en talentfull jazz-musiker, og spilte piano, saksofon og bass.

De siste årene av sitt liv led han av Parkinsons, og døde av hjertesvikt.

## Bibliografi (utvalg)
* *OUDS. A centenary history of the Oxford University Dramatic Society; 1885–1985*. 1985, ISBN 0-19-212241-X.
* *Geniuses together. American writers in Paris in the 1920s*. 1988, ISBN 0-395-46416-1.
* *A serious character. The life of Ezra Pound*. 1990, ISBN 0-385-29996-6.
* *The Brideshead generation. Evelyn Waugh and his friends*. 1990, ISBN 0-395-44142-0.
* *The Inklings. C.S. Lewis, J.R.R. Tolkien, Charles Williams and Their Friends*. 3.oppl. 1997, ISBN 0-261-10347-4.
* *The Seven Lives of John Murray. The story of a publishing dynasty; 1768–2002*. 2008, ISBN 978-0-7195-6532-8.
* *The Angry Young Men. A literary comedy of the 1950s*. 2009, ISBN 978-0-571-24912-1.

## Priser og utmerkelser (utvalg)
*  – Duff Cooper Prize for *The Life of Ezra Pound* 
*  – Somerset Maugham Award for *The Inklings*

## Referanser


## Eksterne lenker
* 
*
Eva Ström

**Eva Ström** (født 1947 på Lidingö i Sverige) er en svensk forfatter.

Eva Ström er utdannet lege og arbeidet som det fra 1977 til 1988, fra 1980 som avdelingslege i Kristianstad. Siden 1988 er hun forfatter og litteraturkritiker på heltid. Som kritiker skriver hun for det meste i *[[Sydsvenska Dagbladet]]*.

I 1977 debuterte hun med diktsamlingen *Den brinnande zeppelinaren*. Hun har skrevet lyrikk, romaner og dramatikk. I 2003 ble hun tildelt Nordisk råds litteraturpris for diktsamlingen *Revbensstäderna*.

Eva Ström er mor til forfatteren og sangerinnen Karin Ström.

## Bibliografi
* 1977 *Den brinnande zeppelinaren*, lyrikk
* 1979 *Steinkind*
* 1982 *Det mörka alfabetet*
* 1983 *Akra*
* 1986 *Samtal med en daimon*
* 1989 *Kärleken till matematiken*, dikt
* 1991 *Mats Ulfson*, roman
* 1993 *Brandenburg*, dikt
* 1994 *Edith Södergran*, biografi
* 1997 *Berättelser* dikt
* 1997 *Poesi & musik*, CD + hefte
* 1999 *Bröd*, roman
* 2002 *Revbensstäderna*, dikt
* 2004 *Rött vill till rött*, dikt
* 2007 *Claires leende*, roman
* 2013 *Utskuret ur ett större träd*, dikt

## Priser og utmerkelser (utvalg)
* 2014 – Samfundet De Nios Särskilda pris
* 2010 – Tegnérpriset
* 2005 – Bellmanprisen
* 2005 – Gerard Bonniers lyrikkpris 
* 2003 – Nordisk råds litteraturpris for diktsamlingen *Revbensstäderna*
* 1996 – Gustaf Fröding-selskapets lyrikkpris 
* 1996 – Gun och Olof Engqvists stipendium
* 1994 – Erik Lindegren-prisen
* 1994 – Aniara-prisen 
* 1993 – De Nios Vinterpris 
* 1983 – Aftonbladets litteraturpris 
* 1979 – Tidningen VIs litteraturpris

## Referanser


## Eksterne lenker
* Eva Ströms blogg
* Nordisk råd
* Nordic Literature
Jan Bos

**Jan Bos** (født 29. mars 1975 i Harderwijk) er en nederlandsk tidligere skøyteløper og syklist.

I 1998 vant han sprint-VM, og samme år tok han sølv på 1000 meter under OL i Nagano. I 2002 tok han sølvmedalje på samme distanse i OL i Salt Lake City.

I 2004 deltok han i sommer-OL i Athen, i sykkeløvelsen lagsprint, sammen med broren Theo Bos.

## Personlige rekorder

## Referanser


## Se også
* Liste over flaggbærere for Nederland under OL

## Eksterne lenker
* 
;Skøyter
* 
* 
* Bilder av Jan Bos hos ''DESGphoto''
Balboa (dans)

**Balboa** (også omtalt med kortformen **bal**), er en swingdans som danses til samme musikkstil som Lindy Hop. Dansen oppsto på 1920-tallet i USA sin vestkyst og fikk navnet sitt da danses popularitet sprang ut på en halvøya i California med samme navn. Hva som er dansens røtter er noe omdiskutert, men både rhumba, charleston og foxtrot har såpass mange likhetstrekk at det er naturlig å tro at alle tre har gitt sin inspirasjon til balboa.

Den originale formen for balboa, ofte kalt «pure bal» danses utelukkende i lukket posisjon, rytmen i dansen er: *quick-quick-slow, -quick-quick-slow*. Etterhvert utviklet balboa seg til å inkludere en rekke «swing-turer» og ble da kalt «bal-swing», eller bare swing. Man bruker da begrepet «break-away» for å påpeke skille mellom pure bal i lukket posisjon og bal-swing som danses etter man har åpnet opp.

Bevegelsene i balboa er ofte veldig små og det danses veldig tett. Dansen egner seg derfor godt til å danse til meget rask musikk og man kan meste langt høyere tempo uten å bli like sliten som når man for eksempel danser Lindy Hop. Mange danser helst med glatte sko med skinnsåler og jentene har ofte høye heler. Det hjelper til med å skape kontakt mellom følger og fører i dansen. 

## Historie
Balboa oppsto i California på 1930-tallet og utviklet seg samtidig som Lindy Hop. Navnet kommer fra Balboahalvøyen i Newport Beach, California, hvor dansen ble oppfunnet.

## Former
Det er to hovedformer av balboa:
* Ren balboa: I denne formen danser paret i lukket posisjon gjennom hele dansen.
* Bal swing: Danserne veksler mellom ren balboa og swing-turer.

## Kjente dansere
* Maxie Dorf
* Dean Collins
* Willie Desatoff

## Referanser
Thor Bjørklund

**Thor Bjørklund** (1889–1975) var en norsk møbelsnekker, som etablerte sitt eget snekkerverksted i Lillehammer, etter å ha gått i lære hos møbelfirmaet A. Huseby & Co i Møllergata 6 i Oslo. Thor Bjørklund er imidlertid mest kjent som ostehøvelens oppfinner, og i ettertid ble han derfor kalt «**Ostehøvelens far**».

## Ostehøvelen
Bjørklund irriterte seg over at han ikke fikk så tynne skiver som han ønsket seg da han skar osten med kniv, samt at osten ble ødelagt av det. Derfor begynte han å eksperimentere med en snekkerhøvel i håp om å kunne lage noe liknende i et format som passet på kjøkkenet. Han lyktes og kalte ostehøvelen sin «Spar», trolig fordi den ikke sløste med osten. I begynnelsen laget han ostehøvler til egen bekjentskapskrets, men 27. februar 1925 fikk han patent på redskapet, som i dag finnes i de fleste husholdninger i Norden. Senere fikk han også patent i flere land, og det er siden gjort svært få endringer på Bjørklunds opprinnelige ostehøvel.

I 1927 startet Bjørklund firmaet *Thor Bjørklund & Sønner*. I den første tiden produserte han det nye kjøkkenredskapet fra egen bolig, hvoretter han leide fabrikklokaler i Storgata 55 i Lillehammer gjennom flere år. Etter krigen flyttet imidlertid bedriften inn i egne lokaler på Busmoen.

## Litteratur
* 

## Referanser




## Eksterne lenker
* Thor Bjørklund & Sønner AS
Royal Air Force Police

**Royal Air Force Police** er politietaten for det britiske flyvåpenet. Etaten ble opprettet 1. april 1918 ved flyvåpenets tilblivelse. Den har ansvar for å holde disiplin i flyvåpenets rekker og å beskytte materiell og personell mot kriminalitet, terrorisme og andre trusler.

Som resten av det britiske flyvåpenet var RAF Police på sitt største under andre verdenskrig, da politietaten tellet 21&nbsp;000 medlemmer.

## Eksterne lenker
* Royal Air Force
Sunzi

**Sunzi** (kinesisk: &#23403;&#23376;, pinyin: *S&#363;n Z&#464;*, Wade-Giles; *Sun Tzu*, «mester Sun», egentlig navn *Sun Wu*) regnes for å være forfatteren av boken *[[Kunsten å krige]]* (*Sun Zi Bing Fa*), en innflytelsesrik kinesisk bok om militær strategi (men for det meste ikke direkte om taktikk). Boken skal ha blitt forfattet etter at han hadde trukket seg tilbake til fjellet Qionglong Shan.

Han er også en av første realistene innen den internasjonale relasjonsteori. Hvorvidt Sun Zi faktisk er en historisk person er omstridt. Ikke desto mindre tillegges han tradisjonelt livsdataene 544 f.Kr. til 496 f.Kr., og fødestedet Huimin i dagens provins Shandong.

Sun Zi skal ha kommet fra staten Qi i Nord-Kina, men levde perioder av livet i staten Wu i Sentral-Kina. Det var her han fikk muligheten til å prøve ut sine teorier. (Bøckman 1999).

Sunzi skal ha tatt del i en rekke felttog. Det berettes blant annet om et slag i riket Chu, der han med 30.000 man beseiret en styrke som var ti ganger større.  

Det er uklart om han døde en voldsom død eller trakk seg tilbake og levde sine siste leveår i fred. 

Sunzis verk *Kunsten å krige* ble første gang oversatt til et vestlig språk av jesuittpresten Joseph-Marie Amiot på 1700-tallet, og den påstås å ha inspirert Napoleon.

## Litteratur
*
* Alfred S. Bradford: *With Arrow, Sword, and Spear: A History of Warfare in the Ancient World*, Praeger Publishers, 2000, ISBN 0-275-95259-2.
* Tao Hanzhang, Robert Wilkinson: *The Art of War*, Wordsworth Editions, 1998 ISBN 978-1-85326-779-6.
* Mark R. McNeilly: *Sun Tzu and the Art of Modern Warfare*, Oxford University Press, 2001 ISBN 0-19-513340-4.
* Ralph D. Sawyer: *The Art of War*, Westview Press, 1994 ISBN 0-8133-1951-X.
* Ralph D. Sawyer: *The Essential Art of War*, Basic Books, 2005 ISBN 0-465-07204-6.
* Ralph D. Sawyer: *The Seven Military Classics of Ancient Classics*, Basic Books, 2007 ISBN 0-465-00304-4.

## Eksterne lenker

* *[http://www.gutenberg.net/etext/132 The Art of War] * oversatt til engelsk av Lionel Giles (1910), Project Gutenberg utgave med mye (men utdatert) informasjon om Sun Tzu  
* The Art of War, Av Sun Tzu – engelsk
Ekvivalensprinsippet

Einsteins **ekvivalensprinsipp** slår fast at de lokale utvirkningene av et gravitasjonsfelt er identiske med de lokale utvirkningene av en uniform akselerasjon. Dette er et sentralt prinsipp i den generelle relativitetsteori.

Dette innebærer blant annet at treghetens og gravitasjonens masse må være like. Forskjellige vitenskapsmenn foretok målinger for å finne en forskjell. Isaac Newton og Friedrich Wilhelm Bessel for eksempel målte svingetiden til pendler med forskjellig masse, men identisk lengde. De fant ingen målbar forskjell.

En av de umiddelbare konsekvenser av ekvivalensprinsippet er at *lysstråler vil vise seg å bli bøyet i et gravitasjonsfelt*. Einsteins feltteori forutsier for eksempel at en lysstråle vil bøyes mot solen med 1,75 buesekunder.
Radio Ga Ga

**«Radio Ga Ga»** er en sang av rockebandet Queen, skrevet av trommeslager Roger Taylor. Sangen var en kommentar til at TV tok over radioens popularitet, samt musikkvideoens og MTVs kommen. Sangen var en klage på at variasjonen i radioprogram og de spilte musikktypene minket. Taylor skrev egentlig sangen som «Radio Ca-Ca» (angivelig på grunn av noe hans sønn hadde mumlet en gang), men dette ble etter hvert forandret til «Radio Ga Ga» fordi det lød bedre og klarere, og rullet av tunga lettere.

Sangen ble sluppet som en singel 23. januar 1984 og er på plata *[[The Works]]*. Til sangens musikkvideo kjøpte faktisk Queen opp deler av rettighetene til filmen *[[Metropolis (1927-film)|Metropolis]]* fra 1927 for å bruke disse delene i videoen.

Singelen var en stor verdenssuksess for bandet, og nådde førsteplass på listene i intet mindre enn 20 land, og kom til topp 20 i totalt 36 land. Den nådde andreplass i Storbritannia og sekstendeplass i USA.

I 2004 ble sangen «covret» av bandet Electric Six. Videoen viser Electric Six' frontfigur Dick Valentine som Freddie Mercurys spøkelse, dansende på sin egen grav. Roger Taylor har sagt sin mening om dette, og synes videoen er smakløs, og at han «venter på royaltien».

## Eksterne lenker
*